Samber en Moas (departement)

't Departement Samber en Moas (Frans: Département de Sambre-et-Meuse)  was e Frans departement, gevormd in 1795 by d' annexoasje van de Zuudelike Nederlandn en de Westelike Reynoever by Frankryk. 't Is genoemd noa de soamnvloeiienge van de Samber en de Moas in Noamn (Namur), hoofdstad van 't departement.

't Wierd gevormd mè 't grotste dêel van 't groafschap Noamn en stikjes van 't prinsbisdom Luuk, 't hertogdom Luxemburg en 't hertogdom Brabant.

't Departement was ingedêeld in de volgnde arroendissementn en kantongs:

 Arroendissement Noamn:
kantongs: Andenne, Dhuy (Eghezée), Fosses-la-Ville, Gembloux en Noamn.
 Arroendissement Dinant: 
kantongs: Beauraing, Ciney, Dinant, Florennes en Walcourt.
 Arroendissement Marche-en-Famenne:
kantongs: Durbuy, Érezée, Havelange, La Roche-en-Ardenne, Marche-en-Famenne en Rochefort.
 Arroendissement Saint-Hubert:
 kantongs: Gedinne, Nassogne, Saint-Hubert en Wellin.

Achter den oendergank van Napoleong in 1814 kwam 't departement de provinsje Noamn in 't Verênigd Keunienkryk van de Nederlandn. 't Ôostelik dêel roend Durbuy, Marche-en-Famenne en la Roche gieng noa de provinsje Luxemburg.

Categorie:Geschiedenisse van Wallonië
Categorie:Noamn (provinsje)
Categorie:Departement van België
Categorie:Departement in de Nederlandn